„Din perspectivă sancționatorie, am putea discuta fie de: i) amendă de 10.000 lei/fiecare persoană identi­ficată că lucrează în afară orelor cuprinse în contractul de muncă (valabil doar pentru contractele part time); ii) amendă de la 1.500 – 3.000 lei pentru nerespectarea obligației de a ține o evidența a orelor de muncă prestate zilnic de fiecare salariat, cu evidențierea orei de începere și a celei de sfârșit al programului de lucru sau iii) amendă între 5.000 și 10.000 lei pentru neaducerea la îndeplinire a măsurilor dispuse de inspectorii ITM (pentru situația în care nu au aplicat sancțiuni în prima fază, ci au dispus măsuri de corectare a situațiilor constatate în cadrul controlului, iar acestea nu au fost duse la îndeplinire în intervalul dat de aceștia)”, a mai spus Mădălina Racovițan de la KPMG.